section_heading: Dolazak Slavena u Panoniju
paragraph_text: Panonija je nakon Rimljana došla pod vlast Istočnih Gota (453.), Langobarda (527.) i Avara (568.). Već u 6. st. na području Panonije naselili su se i Slaveni. Kada je Karlo Veliki potkraj 8. st. uništio državu Avara, Slaveni su ostali u Panoniji. Krajem 9. st. Mađari su prodrli preko Karpata u Podunavsku nizinu i potisnuli Slavene, zaposjedajući Panoniju Valeriju i Prvu Panoniju, osim njezina sjeverozapadnoga dijela, koji su držali Nijemci. Savska Panonija i Druga Panonija ostale su u posjedu Slavena. Otada se ime Panonija postupno gubi.<ref>